Diari Oficial de la Generalitat Valenciana


Sumari del DOGV 9682, del 13-09-2023 (2023/9387)

ACORD de 12 de setembre de 2023, del Consell, pel qual se separen i es designen vocalies del Consell d'Administració de l'Autoritat Portuària de Castelló.
----------------------------------------------------------------------------------------------------------------------------------------------------------

### Dades del document

Número de DOGV
:   9682

Data del DOGV
:   13-09-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/9387


Data del document
:   12-09-2023

Organisme emissor


Tipus de document
:   Acord

Anàlisi jurídica

 Descriptors 

:   * Conselleria de Medi Ambient, Aigua, Infraestructures i Territori

ACORD de 12 de setembre de 2023, del Consell, pel qual se separen i es designen vocalies del Consell d'Administració de l'Autoritat Portuària de Castelló. [2023/9387]  
D'acord amb l'article 30.1 del text refós de la Llei de ports de l'Estat i de la marina mercant, aprovat pel Reial decret legislatiu 2/2011, de 5 de setembre, i amb els articles 1, 2 i 3 del Decret 167/2010, de 15 d'octubre, del Consell, pel qual es determina la composició dels consells d'Administració de les autoritats portuàries d'Alacant, Castelló i València, aquests consells han d'estar formats, respectivament, pel president de l'entitat, el capità marítim i 13 vocals.  
  
L'apartat 2 de l'article 30 del text refós disposa que la designació i separació dels vocals hauran de fer-se necessàriament a proposta de les administracions públiques i entitats i organismes representats en el consell d'Administració, entre els quals, en l'apartat b), cita la comunitat autònoma, que estarà representada, a més de pel president, per quatre vocals, i en l'apartat d) cita els municipis en el terme dels quals estiga localitzada la zona de servei del port, en aquest cas, l'Ajuntament de Castelló de la Plana, que, segons disposa el Decret 167/2010, tindrà una representació de dos vocals.  
Les designacions les realitzaran les comunitats autònomes i tindran una duració de quatre anys, que poden ser renovables.  
En l'àmbit de la Comunitat Valenciana, la competència de separació i designació correspon al Consell, per raó de l'article 17.b) de la Llei 5/1983, de 30 de desembre, del Consell.  
El secretari general de l'administració municipal de Castelló, amb data 10.08.2023, ha donat trasllat a la Conselleria de Medi Ambient, Aigua, Infraestructures i Territori de la proposta de la Junta de Govern Local per a la separació i designació de dues vocals en representació del municipi de Castelló de la Plana en el Consell d'Administració de l'Autoritat Portuària de Castelló.  
En conseqüència, a proposta de la consellera de Medi Ambient, Aigua, Infraestructures i Territori, el Consell, en la reunió del dia 12 de setembre de 2023,  
  
ACORDA  
  
Primer  
La separació, com a vocals del Consell d'Administració de l'Autoritat Portuària de Castelló, en representació de la Comunitat Valenciana, d'Emilio M. Obiol Menero, M. Dolores Parra Robles, Silvia Peris Dumont i Eva Redondo Gamero, agraint-los els serveis prestats.  
  
Segon  
La separació, com a vocals del Consell d'Administració de l'Autoritat Portuària de Castelló, en representació de la Comunitat Valenciana, de Salomé Pradas Ten, Marta Barrachina Mateu, Vicente Martínez Mus i Vicente Guillamón Terrado.  
  
Tercer  
La separació, com a vocals del Consell d'Administració de l'Autoritat Portuària de Castelló, en representació del municipi de Castelló de la Plana, d'Amparo Marco Gual i de José Luis López Ibáñez.  
  
Quart  
La designació, com a vocals del Consell d'Administració de l'Autoritat Portuària de Castelló, en representació del municipi de Castelló de la Plana, de Begoña Carrasco García i d'Ester Giner Hidalgo.  
  
Cinqué  
Aquest acord tindrà efectes des de l'endemà de la publicació en el Diari Oficial de la Generalitat Valenciana.  
  
Orihuela, 12 de setembre de 2023  
  
La consellera secretària,  
SUSANA CAMARERO BENÍTEZ